Oʻzbekiston Respublikasi Hukumatining ayrim hujjatlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Tasviriy va amaliy sanʼat sohasi samaradorligini yanada oshirishga doir chora-tadbirlari toʻgʻrisida” 2020-yil 21-apreldagi PQ-4688-son qarori)
(resolution, 2025-09-15)

Oʻzbekiston Respublikasi Prezidentining “Tasviriy va amaliy sanʼat sohasi samaradorligini yanada oshirishga doir chora-tadbirlar toʻgʻrisida” 2020-yil 21-apreldagi PQ-4688-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim hujjatlariga oʻzgartirish va qoʻshimchalar kiritilsin. 2. Oʻzbekiston Badiiy akademiyasi boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B. Musayev zimmasiga yuklansin. 1. Vazirlar Mahkamasining “Oʻzbekiston iqtidorli yoshlarini taqdirlash va moddiy ragʻbatlantirish toʻgʻrisida” 2008-yil 13-oktabrdagi 226-son qarorida: a) 1-bandning oltinchi xatboshidagi “kasb-hunar kollejlari” soʻzlari “professional taʼlim muassasalari” soʻzlari bilan almashtirilsin; b) qarorga 4-ilovada: 1-band quyidagi tahrirda bayon etilsin: “Mazkur Nizom Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Madaniyat vazirligi, Jismoniy tarbiya va sport vazirligi hamda Badiiy akademiya qarorlariga koʻra oʻtkaziladigan respublika musobaqalarini: akademik litseylar, professional taʼlim muassasalari va umumtaʼlim maktablari oʻquvchilarining umumtaʼlim fanlari boʻyicha olimpiadalarini, oʻquvchilarning badiiy-ijodiy ixtisosliklar boʻyicha tanlovlarini, sportning shaxsiy va komanda turlari boʻyicha sport musobaqalarini tashkil etishning umumiy prinsiplarini belgilaydi”; 4-bandda: ikkinchi xatboshidagi “musiqa maktablari va sanʼat maktablari” soʻzlari “musiqa va sanʼat maktablari” soʻzlari bilan almashtirilsin; uchinchi va toʻrtinchi xatboshilar quyidagi tahrirda bayon etilsin: “professional taʼlim muassasalari, ixtisoslashtirilgan sanʼat va madaniyat maktablari hamda maktab-internatlari oʻquvchilarining ikkita guruhi oʻrtasida oʻtkaziladi. Oʻzbekiston Respublikasi Madaniyat vazirligi, Oliy va oʻrta maxsus taʼlim vazirligi hamda Badiiy akademiya tanlov ixtisosliklari va shartlar roʻyxatini va tanlovlar shartlarini tasdiqlaydi”; beshinchi xatboshidagi “musiqa maktablari va sanʼat maktablari” soʻzlari “musiqa va sanʼat maktablari” soʻzlari bilan almashtirilsin; oʻn birinchi xatboshi quyidagi tahrirda bayon etilsin: “Professional taʼlim muassasalari, ixtisoslashtirilgan sanʼat va madaniyat maktablari hamda maktab-internatlari oʻquvchilarining ijodiy tanlovlari musiqa ijrochilari oʻrtasida har ikki yilda bir marta, uch turda oʻtkaziladi”; oʻn uchinchi xatboshiga “zimmasiga” soʻzidan keyin “Badiiy akademiyaga” soʻzlari qoʻshilsin; 5-bandning sakkizinchi xatboshi quyidagi tahrirda bayon etilsin: “Sport musobaqalari bosqichlarini tashkil etish uchun masʼuliyat tegishli ravishda akademik litseylar, professional taʼlim muassasalari va umumtaʼlim maktablari, Oʻzbekiston Respublikasi Jismoniy tarbiya va sport vazirligining hududiy boʻlinmalari, toʻrtinchi final bosqichi boʻyicha esa — Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Jismoniy tarbiya va sport vazirligi rahbarlari zimmasiga yuklanadi”; 6-banddagi “kasb-hunar kollejlari” soʻzlari “professional taʼlim muassasalari” soʻzlari bilan almashtirilsin; 7-bandning birinchi xatboshi quyidagi tahrirda bayon etilsin: “Respublika musobaqalarini oʻtkazish boʻyicha butun tadbirlar kompleksini bajarish uchun Oʻzbekiston Respublikasi Oliy va oʻrta maxsus taʼlim vazirligi, Vazirlar Mahkamasi huzuridagi Davlat test markazi, Xalq taʼlimi vazirligi, Madaniyat vazirligi, Jismoniy tarbiya va sport vazirligi, Badiiy akademiya hamda ularning hududiy boʻlinmalari oʻz buyruqlari bilan tashkiliy qoʻmitalar, jyurilar, hakamlar hayʼatlari, apellyatsiya komissiyalari va boshqa tuzilmalarni tashkil etadilar”; 9-band quyidagi tahrirda bayon etilsin: “Akademik litseylar, professional taʼlim muassasalari va umumtaʼlim maktablari oʻquvchilari musobaqalarini mablagʻ bilan taʼminlash Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Madaniyat vazirligi, Jismoniy tarbiya va sport vazirligi hamda Badiiy akademiya tomonidan tasdiqlanadigan, ushbu maqsadlar uchun nazarda tutilgan mablagʻlar doirasida tuzilgan smetalar boʻyicha amalga oshiriladi”; 10-banddagi “Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi” soʻzlari “Oliy va oʻrta maxsus taʼlim vazirligi” soʻzlari bilan almashtirilsin; 11-band quyidagi tahrirda bayon etilsin: “Olimpiada, tanlov va musobaqaning har bir fani uchun xalqaro va respublika musobaqalari gʻoliblari test sinovisiz hamda qoʻshimcha imtihonsiz qabul qilinadigan, shuningdek, kasbiy (ijodiy) imtihonlarning fan majmualaridan biriga imtiyoz beriladigan soha ixtisosliklari roʻyxati har yili Oʻzbekiston Respublikasi taʼlim muassasalariga oʻqishga qabul qilish boʻyicha Davlat komissiyasi tomonidan belgilanadi”; v) qarorga 5-ilovada: nomidagi “kasb-hunar kollejlari” soʻzlari “professional taʼlim muassasalari” soʻzlari bilan almashtirilsin; 1-band quyidagi tahrirda bayon etilsin: “Ushbu Nizom umumtaʼlim fanlari boʻyicha akademik litseylar, professional taʼlim muassasalari va umumtaʼlim maktablari oʻquvchilarining rasmiy xalqaro va respublika olimpiadalari, badiiy-ijodiy ixtisosliklar boʻyicha professional taʼlim muassasalari, ixtisoslashtirilgan sanʼat va madaniyat maktablari hamda maktab-internatlari va umumtaʼlim maktablari oʻquvchilarining tanlovlari, sport musobaqalari (sportning olimpiya turlari, shu jumladan sportning texnik va amaliy turlari, “Kurash” milliy sport turi, shaxmat, shashka, avtomobil va mototsikl sporti, sportning aviamodel va raketamodel turlari boʻyicha) gʻoliblariga tatbiq etiladi hamda taʼlim muassasalariga imtiyozli kirish va pul mukofotlari olish tartibini belgilaydi”; 2-band quyidagi tahrirda bayon etilsin: “Respublika (1-oʻrin) va xalqaro tanlovlar va musobaqalarning (Olimpiya oʻyinlarida, Osiyo oʻyinlarida, jahon chempionatida va Osiyo chempionatida 1 — 3-oʻrinlar) individual turlarida gʻolib chiqqan akademik litseylar, professional taʼlim muassasalari va umumtaʼlim maktablarining bitiruvchilari oliy taʼlim muassasasiga test sinovlarisiz va qoʻshimcha imtihonsiz qabul qilinadilar, tasviriy va amaliy sanʼat hamda dizayn yoʻnalishlaridagi tanlovlar bundan mustasno”; quyidagi mazmundagi 22-band qoʻshilsin: “Tasviriy va amaliy sanʼat hamda dizayn yoʻnalishlaridagi respublika (1-oʻrin) va xalqaro tanlovlarda (1 — 3-oʻrinlar) gʻolib chiqqan professional taʼlim muassasalari, ixtisoslashtirilgan sanʼat va madaniyat maktablari hamda maktab-internatlari va umumtaʼlim maktablarining bitiruvchilariga oliy taʼlim muassasalarining kasbiy (ijodiy) imtihonlarida soha boʻyicha eng yuqori ball belgilangan fandan maksimal ball olish imtiyozi beriladi. Agar kasbiy (ijodiy) imtihonlarda eng yuqori ball bir nechta fanlardan belgilangan boʻlsa, abituriyentga imtiyozli maksimal ball olish uchun fanlardan birini tanlash huquqi beriladi. Agar ayrim taʼlim yoʻnalishlarida 1 ta fandan kasbiy (ijodiy) imtihon oʻtkazish belgilangan boʻlsa, abituriyentga mazkur fan boʻyicha maksimal ball beriladi”; 8-bandning birinchi xatboshi quyidagi tahrirda bayon etilsin: “Xalqaro va respublika olimpiadalari, tanlovlari va musobaqalari gʻoliblarini test sinovlarisiz va qoʻshimcha imtihonsiz, shuningdek, kasbiy (ijodiy) imtihonlarning fan majmualaridan biriga imtiyoz orqali oliy taʼlim muassasasiga qabul qilish uchun hujjatlarni rasmiylashtirish Vazirlar Mahkamasining “Oliy taʼlim muassasalariga oʻqishga kirish uchun hujjatlarni qabul qilish boʻyicha davlat xizmatlarini koʻrsatishning maʼmuriy reglamentini tasdiqlash toʻgʻrisida” 2019-yil 7-iyundagi 468-son qarorida nazarda tutilgan imtiyozlarni berish uchun masʼul vakolatli organlar taʼsis etadigan maxsus guvohnoma asosida amalga oshiriladi”; 9 va 10-bandlar quyidagi tahrirda bayon etilsin: “Xalqaro olimpiadalar, tanlovlar va musobaqalarning gʻoliblari Oʻzbekiston Respublikasi Oliy va oʻrta maxsus taʼlim vazirligiga, Madaniyat vazirligiga, Jismoniy tarbiya va sport vazirligiga hamda Badiiy akademiyaga oʻzlari erishgan natijalarni tasdiqlovchi diplomlarni (1 — 3-oʻrinlar) yoki jyuri qarorini, sertifikatlarni (4-5-oʻrinlar) maxsus guvohnomalar berilishi uchun asos sifatida taqdim etadilar. Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Madaniyat vazirligi, Jismoniy tarbiya va sport vazirligi hamda Badiiy akademiya nazorat tartibida, gʻoliblarga berilgan maxsus guvohnomalarning reyestri bilan bitiruvchilar roʻyxatini test sinovlari oʻtkaziladigan kundan oldin Oʻzbekiston Respublikasi taʼlim muassasalariga oʻqishga qabul qilish boʻyicha davlat komissiyasiga taqdim etadilar”; 13 va 14-bandlar quyidagi tahrirda bayon etilsin: “Olimpiadalar, tanlovlar va musobaqalar gʻoliblarini moddiy ragʻbatlantirish uchun mablagʻlar Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Madaniyat vazirligi, Jismoniy tarbiya va sport vazirligi hamda Badiiy akademiya smetalarida nazarda tutiladi. Gʻoliblarga diplomlar, maxsus guvohnomalar va pul mukofotlari Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Madaniyat vazirligi, Jismoniy tarbiya va sport vazirligi hamda Badiiy akademiya tomonidan tantanali vaziyatda topshiriladi”; 16-bandning birinchi xatboshi quyidagi tahrirda bayon etilsin: “Maxsus guvohnomalar roʻyxatdan oʻtkazilgan tartib raqamiga ega boʻlib, qatʼiy hisobot hujjatlari toifasiga kiradi, imtiyozga ega boʻlgan abituriyentlar toifasi hamda ularning reyestri Vazirlar Mahkamasining “Oliy taʼlim muassasalariga oʻqishga kirish uchun hujjatlarni qabul qilish boʻyicha davlat xizmatlarini koʻrsatishning maʼmuriy reglamentini tasdiqlash toʻgʻrisida” 2019-yil 7-iyundagi 468-son qarorida nazarda tutilgan imtiyozlarni berish uchun masʼul vakolatli organlar tomonidan shakllantirib boriladi”. 3. Vazirlar Mahkamasining 2017-yil 1-dekabrdagi 957-son qarori bilan tasdiqlangan Oʻzbekiston Badiiy akademiyasining ustavida: a) 3-band quyidagi tahrirda bayon etilsin: “Badiiy akademiya oʻz faoliyatini Oʻzbekiston Respublikasi Prezidentining “Oʻzbekiston Badiiy akademiyasini tashkil etish haqida” 1997-yil 23-yanvardagi PF-1701-son Farmoniga, shuningdek, “Oʻzbekiston Badiiy akademiyasi faoliyatini rivojlantirish va yanada takomillashtirishga doir qoʻshimcha chora-tadbirlar toʻgʻrisida” 2017-yil 16-avgustdagi PQ-3219-son hamda “Tasviriy va amaliy sanʼat sohasi samaradorligini yanada oshirishga doir chora-tadbirlar toʻgʻrisida” 2020-yil 21-apreldagi PQ-4688-son qarorlariga muvofiq amalga oshiradi.”; b) 8-bandning oʻn birinchi — oʻn sakkizinchi xatboshilari quyidagi tahrirda bayon etilsin: “Oʻzbekiston Badiiy ijodkorlar uyushmasi hamda uning Qoraqalpogʻiston Respublikasi va viloyatlardagi hududiy boʻlimlari; Oʻzbekiston Badiiy ijodkorlar uyushmasining Qoraqalpogʻiston Respublikasi, Toshkent shahri va viloyatlardagi galereyalari; Kamoliddin Behzod nomidagi Milliy rassomlik va dizayn instituti; ixtisoslashtirilgan sanʼat maktablari hamda maktab-internatlari; Rassomlik mahorat ustaxonasi (oliy rassomlik kursi); Badiiy taʼlim yoʻnalishlaridagi pedagog va mutaxassis kadrlarni qayta tayyorlash hamda ularning malakasini oshirish markazi faoliyat olib boradi.”; v) 9-bandda: beshinchi xatboshidagi “Badiiy akademiyasi” soʻzlari chiqarib tashlansin; yettinchi xatboshidagi “maktab-internatlari va oʻrta maxsus taʼlim muassasalari” soʻzlari “maktablari hamda maktab-internatlari” soʻzlari bilan almashtirilsin; g) 10-bandda: “b” kichik bandda: uchinchi xatboshi quyidagi tahrirda bayon etilsin: “badiiy taʼlimning izchilligini kuchaytirish, taʼlimning uzviyligi va uzluksizligini taʼminlash maqsadida boshlangʻich, umumiy oʻrta, oʻrta maxsus, oliy va undan keyingi taʼlim tizimini muvofiqlashtirishda ishtirok etadi hamda tasviriy va amaliy sanʼat, dizayn, sanʼatshunoslik hamda muzeyshunoslik sohasida pedagog va mutaxassis kadrlarni tayyorlash, qayta tayyorlash va malakasini oshirish boʻyicha taʼlim tizimini muntazam takomillashtirib boradi”; beshinchi xatboshiga “sanʼat” soʻzidan keyin “maktablari hamda” soʻzlari qoʻshilsin; “v” kichik bandning beshinchi xatboshi quyidagi tahrirda bayon etilsin: “dolzarb ilmiy-ijodiy muammolar hamda buyuk mutafakkirlar, mashhur fan, adabiyot va sanʼat arboblari sharafiga bagʻishlangan, shuningdek, tasviriy va amaliy sanʼat, dizayn, sanʼatshunoslik, muzeyshunoslik hamda badiiy taʼlim sohalariga doir xalqaro ilmiy kongresslar, konferensiyalar, simpoziumlar, seminarlarni tashkil etishda ishtirok etadi”; d) 13-bandda: 7-kichik band quyidagi tahrirda bayon etilsin: “Badiiy akademiya faoliyatining alohida yoʻnalishlariga rahbarlik qilish, markaziy apparat hamda Badiiy akademiya tizimiga kiruvchi tashkilotlar ishi yuzasidan shaxsiy javobgarlik darajasini belgilash, ularning faoliyatini muvofiqlashtirish, oʻrinbosar, bosh ilmiy kotib, matbuot kotibi — axborot siyosati masalalari boʻyicha maslahatchi, markaziy apparat tarkibidagi boʻlim va boshqarmalar rahbar va xodimlari, Qoraqalpogʻiston Respublikasi, viloyatlar va Toshkent shahridagi Badiiy akademiya tizimiga kiruvchi tashkilotlar, Badiiy ijodkorlar uyushmasi va uning hududiy boʻlimlari hamda ularning galereyalarining rahbar xodimlari faoliyatini nazorat qilish”; 18-kichik bandga “ilmiy kotib” soʻzlaridan keyin “matbuot kotibi — axborot siyosati masalalari boʻyicha maslahatchi” soʻzlari qoʻshilsin; 19-kichik bandga “ilmiy kotib” soʻzlaridan keyin “matbuot kotibi — axborot siyosati masalalari boʻyicha maslahatchini” soʻzlari qoʻshilsin; quyidagi mazmundagi 311-kichik band qoʻshilsin: “Badiiy akademiya huzuridagi Rassomlik mahorat ustaxonasi (oliy rassomlik kursi)ni boshqarish.”; e) 15-bandda: 29 — 31-kichik bandlar oʻz kuchini yoʻqotgan deb hisoblansin; 34-kichik band quyidagi tahrirda bayon etilsin: “Kamoliddin Behzod nomidagi Milliy rassomlik va dizayn instituti, Rassomlik mahorat ustaxonasi (oliy rassomlik kursi), Badiiy taʼlim yoʻnalishlaridagi pedagog va mutaxassis kadrlarni qayta tayyorlash hamda ularning malakasini oshirish markazi, Ixtisoslashtirilgan sanʼat maktablari va maktab-internatlari, ularning oʻquv, ustuvor ilmiy yoʻnalishlari, normativ hujjatlari, loyihalari, dasturlari, taʼlimni rivojlantirish boʻyicha chora-tadbirlar amalga oshirilishini nazorat qilish”; j) 16-bandga quyidagi mazmundagi 21-kichik band qoʻshilsin: “Tashkiliy-tahliliy boʻlimga belgilangan muddatlarda tegishli topshiriqlar ijrosi yuzasidan hisobotlarni taqdim etib borish”; z) 21-banddagi “va Badiiy ijodkorlar uyushmasining” soʻzlari chiqarib tashlansin; i) 22-band quyidagi tahrirda bayon etilsin: “Oʻzbekiston Respublikasi Prezidentining “Oʻzbekiston Badiiy akademiyasi faoliyatini rivojlantirish va yanada takomillashtirishga doir qoʻshimcha chora-tadbirlar toʻgʻrisida” 2017-yil 16-avgustdagi PQ-3219-son hamda “Ommaviy axborot vositalari mustaqilligini taʼminlash hamda davlat organlari va tashkilotlari axborot xizmatlari faoliyatini rivojlantirish boʻyicha qoʻshimcha chora-tadbirlar toʻgʻrisida” 2019-yil 27-iyundagi PQ-4366-son qarorlariga muvofiq Rais maqomi, moddiy, maishiy, transport va tibbiy xizmat koʻrsatish shart-sharoitlari boʻyicha vazirga, uning oʻrinbosari va bosh ilmiy kotib vazir oʻrinbosariga, shuningdek, matbuot kotibi — axborot siyosati masalalari boʻyicha maslahatchi rais oʻrinbosariga tenglashtiriladi”; k) 31-bandning 2-kichik bandiga “Badiiy ijodkorlar uyushmasi” soʻzlaridan oldin “Badiiy akademiya raisi” soʻzlari qoʻshilsin. 4. Vazirlar Mahkamasining 2006-yil 26-apreldagi 180-f-son farmoyishining rus tilidagi matnida: a) “Perechen kategoriy doljnostnix lits i sotrudnikov diplomaticheskix missiy, imeyushix pravo na obslujivaniye v Zale VIP aeroporta “Tashkent” na besplatnoy osnove (Perechen № 1)” roʻyxati quyidagi mazmundagi 8.5-kichik band bilan toʻldirilsin: “8.5. Predsedatel Akademii xudojestv Uzbekistana”; b) “Perechen kategoriy doljnostnix lits i sotrudnikov diplomaticheskix missiy, imeyushix pravo na obslujivaniye v Zale VIP aeroporta “Tashkent” na platnoy osnove (Perechen № 2)” roʻyxatining 4.6.2-kichik bandi oʻz kuchini yoʻqotgan deb hisoblansin.